[{"text_idx": "#000000", "text": "Rhybudd am ffyrdd rhewllyd ar draws Cymru"}, {"text_idx": "#000001", "text": "Mae'r Swyddfa Dywydd wedi cyhoeddi rhybudd melyn am rew ar ffyrdd Cymru gyfan."}, {"text_idx": "#000002", "text": "Cafodd y rhybudd ei gyhoeddi fore Iau, ac fe fydd mewn grym o 20:00 nos Iau, 18 Chwefror tan 10:00 fore Gwener, 19 Chwefror."}, {"text_idx": "#000003", "text": "Fe ddywed y rhybudd y bydd cawodydd o law neu genllysg yn disgyn, ond fe fydd y rheini'n disgyn fel eira neu eirlaw dros dir uchel i mewn i nos Iau."}, {"text_idx": "#000004", "text": "Oherwydd cyfnodau cliriach rhwng y cawodydd, mae'r tymheredd yn debyg o ddisgyn y tu hwnt i'r rhewbwynt, gan adael i rew ffurfio ar ffyrdd sydd heb eu graeanu."}, {"text_idx": "#000005", "text": "Mae'r rhybudd mewn grym ym mhob sir yng Nghymru."}]